दैवेभो ने गिनाई समस्याएं, नियमित करने की मांग
नगर पालिका में कार्यरत दैनिक वेतन भोगी कर्मचारियों ने शुक्रवार को प्रदर्शन किया। कर्मचारियों ने सीएमओ को समस्याएं गिनाकर नियमित करने की मांग की। मध्यप्रदेश नगर निगम, नगर पालिका कर्मचारी संघ और बीएमएस नगर पालिका कर्मचारी संघ के बैनर तले कर्मचारियों ने संयुक्त रूप से प्रदर्शन किया। नपा की विभिन्न शाखाओं में दैनिक वेतन भोगी कार्यरत हैं। कर्मचारी लंबे समय से काम कर रहे हैं। मप्र ननि, नपा कर्मचारी संघ के जिला अध्यक्ष जीएस पांडे, बीएमएस नपा संघ के जिलाध्यक्ष केके भावसार ने बताया दैनिक वेतन भोगी कर्मचारियों को काम करते हुए 10 से 15 साल हो गए, लेकिन नियमितिकरण नहीं हुआ। सामान्य प्रशासन विभाग के आदेश के बाद भी उन्हें स्थाई कर्मचारियों में समायोजित नहीं किया गया। उन्होंने श्रमिकों को हर महीने की पहली तारीख पर वेतन का भुगतान करने की मांग की।
इस मौके पर मंगल धोटे, रविंद्र वराठे, केएल सोनारे, रामराज यादव, किशोर चौरे, जसवंत विश्वकर्मा, दिलीप भालेराव, प्रहलाद देशमुख, संतोष दुबे के अलावा अन्य कर्मचारी मौजूद थे।
hin_Deva hin_Deva hin_Deva